钦定古今图书集成/历象汇编/庶征典/第122卷 > 《管窥辑要》 > 周
## 钦定古今图书集成/历象汇编/庶征典/第122卷 > 《管窥辑要》 > 周

### 襄王六年晋沙鹿崩

按《春秋》，鲁僖公十四年秋八月辛卯，沙鹿崩。　按《左
传》，“晋卜偃曰：‘期年将有大咎，几亡国’。”　按《公羊传》：“沙
鹿者何？河上之邑也。此邑也，其言崩何？袭邑也。沙鹿
崩，何以书？记异也。外异不书，此何以书？为天下记异
也。”　按《榖梁传》：林属于山为鹿。沙，山名也，无崩道而
崩，故志之也。其日，重其变也。

按：《汉书五行志》：釐公十四年“秋八月辛卯，沙鹿崩。”《榖
梁传》曰：“林属于山曰鹿，沙其名也。”刘向以为臣下背
叛，散落不事上之象也。先是，齐桓行伯道，会诸侯，事
周室。管仲既死，桓德日衰。天戒若曰，伯道将废，诸侯
散落，政逮大夫，陪臣执命，臣下不事上矣。桓公不寤，
天子蔽晦，及桓死，天下散而从楚。王札子杀二大夫，
晋败天子之师，莫能征讨，从是陵迟。《公羊》以为，沙鹿，
河上邑也。董仲舒说略同。一曰，河，大川象；齐，大国。桓
德衰，伯道将移于晋文，故河为徙也。《左氏》以为，沙鹿，
晋地；沙，山名也。地震而鹿崩，不书震，举重者也。伯阳
甫所谓“国必依山川，山崩川竭，亡之征也；不过十年，
数之纪也。”至二十四年，晋怀公杀于高梁。京房《易传》
曰：“小人剥庐，厥妖山崩。兹谓阴乘阳，弱胜强。”

### 定王二十一年晋梁山崩

按《春秋》，鲁成公五年夏，梁山崩。　按《左传》：“梁山崩，晋
侯以传召伯宗，伯宗辟重曰。辟传。重人曰：‘待我不如
捷之速也’。”问其所，曰：“绛人也。”问绛事，曰：“梁山崩，将召
伯宗谋之。”问将若之何？曰：“山有朽壤而崩，可若何？”国
主山川，故山崩川竭，君为之不举，降服乘缦，彻乐，出
次，祝币，史辞以礼焉。如此而以虽伯宗，若之何？伯宗

尔？梁山崩，壅河三日不流。”外异不书，此何以书？为天
下记异也。　按《榖梁传》不日，何也？高者有崩道也。有
崩道则何以书也？曰：“梁山崩，壅遏河，三日不流。”晋君
召伯尊而问焉。伯尊来，遇辇者，辇者不辟，使车右下
而鞭之。辇者曰：“所以鞭我者，其取道远矣。”伯尊下车
而问焉，曰：“子有闻乎？”对曰：“梁山崩，壅遏河，三日不流。”
伯尊曰：“君为此召我也，为之奈何？”辇者曰：“天有山，天
崩之；天有河，天壅之。虽召伯尊，如之何？”伯尊由忠问
焉。辇者曰：“君亲素缟，帅群臣而哭之，既而祠焉，斯流
矣。”伯尊至，君问之曰：“梁山崩，壅遏河，三日不流，为之
奈何？”伯尊曰：“君亲素缟，帅群臣而哭之，既而祠焉，斯
流矣。”孔子闻之曰：“伯尊其无绩乎？”攘，善也。

〈大全〉梁山，韩国也。《诗》曰：“奕奕梁山，韩侯受命。”而谓之韩奕者，言奕然高大，为韩国之镇也。后为晋所灭，而大夫韩氏以为邑焉。书而不系国者，为天记异，是以不言晋也。《左氏》载绛人之语，于礼文备矣，而未记其实也。夫降服，乘缦，彻乐、出次，祝币，史辞，六礼之文也。古之遭变异而外为此文者，必有恐惧修省之心主于内。若成汤“六事检身”，高宗克正厥事，宣王侧身修行，欲销去之是也。徒举其文而无实以先之，何足以弭灾变乎？夫国主山川至于崩竭，当时诸侯未闻有戒心而修德也。故自是而后六十年间，弑君十有四，亡国三十有二，其应亦憯矣。《春秋》不明著其事应，而事应具存，其可忽诸？

按《汉书五行志》：“成公”五年“夏，梁山崩。”《榖梁传》曰：“壅河
三日不流，晋君帅群臣而哭之，迺流。”刘向以为，山阳，
君也；水阴民也。天戒若曰，君道崩壤，下乱百姓，将失
其所矣。哭然后流，丧亡象也。梁山在晋地，自晋始而
及天下也。后晋暴杀三卿，厉公以弑。湨梁之会，天下
大夫皆执国政。其后孙甯出卫、献三家，逐鲁昭、单、尹，
乱王室，董仲舒说略同。刘歆以为：“梁山，晋望也；崩，弛
崩也。古者三代命祀，祭不越望，吉凶祸福，不是过也。
国主山川，山崩川竭，亡之征也，美恶周必复。”是岁岁
在鹑火，至十七年复在鹑火。栾书、中行偃杀厉公而
立悼公。